Document ID: 32004L0104

A BIZOTTSÁG 2004/104/EK IRÁNYELVE
(2004. október 14.)
a gépjárművekben jelentkező rádiófrekvenciás interferenciára (elektromágneses kompatibilitásra) vonatkozó 72/245/EGK tanácsi irányelv műszaki fejlődéshez igazításáról, és a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló 70/156/EGK irányelv módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK (1) tanácsi irányelvre és különösen annak 13. cikke (2) bekezdésére,
tekintettel a gépjárművekben jelentkező rádiófrekvenciás interferenciára (elektromágneses kompatibilitásra) vonatkozó, 1972. június 20-i 72/245/EGK (2) tanácsi irányelvre és különösen annak 4. cikkére,
mivel:
(1)
A 72/245/EGK irányelv egyike azoknak az önmagukban álló irányelveknek, amelyek a 70/156/EGK irányelvvel létrehozott típusjóváhagyási eljárás alá tartoznak.
(2)
1995 óta, amikor a 72/245/EGK irányelvet módosították, a gépjárművekbe beépített elektromos és elektronikus alkatrészek számában jelentős mértékű növekedés ment végbe. Ma már az ilyen alkatrészek nem csak a kényelmi, információs és szórakoztató berendezéseket vezérlik, hanem még a biztonságra vonatkozó bizonyos funkciókat is.
(3)
A 72/245/EGK irányelv módosítása óta nyert tapasztalatok figyelembevételével többé nem szükséges, hogy a nem a biztonsági funkciókkal kapcsolatos berendezéseket az értékesítés után kifejezetten az elektromágneses kompatibilitásra (EMK) vonatkozó irányelv szabályozza a gépkocsiágazatban. Elegendő, ha az ilyen berendezések megkapják a megfelelőségi nyilatkozatot a rádiókészülékekről és távközlési végberendezésekről, valamint azok megfelelőségének kölcsönös elismeréséről szóló, 1999. március 9-i 1999/5/EK (3) európai parlamenti és tanácsi irányelv, valamint az elektromágneses kompatibilitásra vonatkozó tagállami jogszabályok közelítéséről szóló, 1989. május 3-i 89/336/EGK (4) irányelvben meghatározott eljárásmódokkal összhangban.
(4)
Az elektromos és elektronikus berendezésekre vonatkozó EMK-követelményeket és vizsgálati rendelkezéseket a Rádiófrekvenciás zavarok nemzetközi különbizottsága (CISPR) és a Nemzetközi Szabványügyi Szervezet (ISO) szabványosítási munkáján keresztül állandóan naprakész állapotba hozzák. Ezért ezek ebben az irányelvben megfelelőek a vonatkozó szabványokban ismertetett vizsgálati eljárásokra való hivatkozáshoz.
(5)
Ezért a 72/245/EGK irányelvet ennek megfelelően módosítani kell.
(6)
A 72/245/EGK irányelv módosításai hatással vannak a 70/156/EGK irányelvre. Ezért, következésképpen, szükség van ennek az irányelvnek a módosítására is.
(7)
Az ebben az irányelvben előírt intézkedések összhangban vannak a 70/156/EGK irányelvvel létrehozott, az irányelveknek a műszaki fejlődéshez történő hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 72/245/EGK irányelv mellékletei helyébe ennek az irányelvnek a mellékletei lépnek.
2. cikk
(1) 2006. január 1-jétől kezdődő hatállyal azokhoz a járművekhez, alkatrészekhez vagy önálló műszaki egységekhez, amelyek megfelelnek az ezzel az irányelvvel módosított 72/245/EGK irányelv I-X. mellékletében meghatározott rendelkezéseknek, az elektromágneses kompatibilitás alapján egyik tagállam sem:
a)
tagadhatja meg az EK-típusjóváhagyás vagy nemzeti típusjóváhagyás megadását, vagy
b)
tilthatja meg azok nyilvántartásba vételét, értékesítését vagy forgalomba állítását.
(2) 2006. július 1-jétől kezdődő hatállyal azokra a járművekre, alkatrészekre vagy önálló műszaki egységekre, amelyek az ezzel az irányelvvel módosított 72/245/EGK irányelv I-X. mellékletében meghatározott követelményeknek nem tesznek eleget, az elektromágneses kompatibilitás alapján egyik tagállam sem:
a)
tagadhatja meg az EK-típusjóváhagyást, és
b)
tagadhatja meg a nemzeti típusjóváhagyás megadását.
(3) 2009. január 1-jétől kezdődő hatállyal, ha az ezzel az irányelvvel módosított 72/245/EGK irányelv I-X. mellékletében meghatározott rendelkezéseknek nem tesznek eleget, az elektromágneses kompatibilitás alapján a tagállamok:
a)
azokat a megfelelőségi bizonyítványokat, amelyek a 70/156/EGK irányelv rendelkezései szerint az új járművekhez adnak, a továbbiakban érvénytelennek tekintik az említett irányelv 7. cikke (1) bekezdésének alkalmazása céljából,
b)
megtagadhatják az új járműveknek a nyilvántartásba vételét, értékesítését vagy forgalomba állítását.
(4) 2009. január 1-jétől kezdődően az ezzel az irányelvvel módosított 72/245/EGK irányelv I-X. mellékletében meghatározott, az elektromágneses kompatibilitásra vonatkozó rendelkezéseket kell alkalmazni az alkatrészekre vagy önálló műszaki egységekre a 70/156/EGK irányelv 7. cikke (1) bekezdésének alkalmazása céljából.
3. cikk
A 70/156/EGK irányelv a következőképpen módosul:
1.
Az I. melléklet a következőképpen módosul:
a)
a 0.5 pont a következő sorral egészül ki:
„Ha van, a meghatalmazott képviselő neve és címe:”
b)
a következő ponttal egészül ki:
„12.7.
Táblázat a jármű(vek)ben elhelyezett rádiófrekvenciás adókészülékek beszereléséhez és használatához, ha alkalmazható (lásd: I. melléklet, 3.1.8.):
frekvenciasávok [Hz]
max. kimenő teljesítmény [W]
antenna helyzete a járművön,
meghatározott feltételek a beszereléshez és/vagy használathoz
A típusjóváhagyást kérelmezőnek, ahol megfelelő, a következőt szintén szolgáltatnia kell:
1. függelék
Az ebben az irányelvben említett és korábban nem felsorolt összes elektromos és/vagy elektronikus alkatrész listáját (lásd a 2.1.9. és 2.1.10. pontokat).
2. függelék
Az (ebben az irányelvben említett) elektromos és/vagy elektronikus alkatrészek általános elrendezésének, valamint az általános vezetékköteg elrendezésének a vázlatát vagy rajzát.
3. függelék
A típus bemutatásához kiválasztott jármű leírása
Kocsiszekrényforma:
Bal- vagy jobbkormányos:
Tengelytávolság:
4. függelék
A gyártó vagy jóváhagyott/elismert laboratóriumok által szolgáltatott vizsgálati jelentés(eke)t a típus-jóváhagyási bizonyítvány kiállítása céljából.”
2.
A III. melléklet A. szakaszában a 0.5 pont a következő sorral egészül ki:
„Ha van, a meghatalmazott képviselő neve és címe:”
4. cikk
Átadás
(1) A tagállamok legkésőbb 2005. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az azok és ezen irányelv közötti megfelelést bemutató táblázatot haladéktalanul közlik a Bizottsággal.
Ezeket a rendelkezéseket 2006. január 1-jétől kell alkalmazni.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti jogrendjüknek azokat a főbb rendelkezéseit, amelyeket az ezen irányelv által szabályozott területen fogadnak el.
5. cikk
Ez az irányelv az Európai Unió Hivatalos Lapjában való kihirdetését követő huszadik napon lép hatályba.
6. cikk
Ennek az irányelvnek a tagállamok a címzettjei.
Kelt Brüsszelben, 2004. október 14-én.

Labels: 1
20
7
8
15